stanford-oval/wikipedia huggingface dataset:
פרעות רינדפלייש
תולדותיהם

הרקע למאורעות היה מלחמת אזרחים שהשתוללה באימפריה הרומית הקדושה החל מ־1292, כאשר מלך גרמניה אדולף מנסאו נלחם בחלק מנסיכי גרמניה, בראשות אלברכט לבית הבסבורג נסיך אוסטריה, אשר היה יריבו על כיסא המלוכה. אדם בשם רינדפלייש (משמעות המילה היא "בשר בקר"; לא ברור אם מדובר בשם או בכינוי) הקים מיליציה עממית שהחלה לטבוח ביהודי החבל. העילה הדתית לפרעות הייתה עלילה על חילול לחם הקודש בידי היהודים, לאחר שבעיירה רוטינגן (אנ') בפרנקוניה התפשטה שמועה שהיהודים גנבו את לחם הקודש מן הכנסייה.
לאחר שוך הקרבות הצהיר רינדפלייש שקיבל היתר מהאל לנקום ביהודים ולהרגם, והחל ביחד עם המונים שהתלכדו סביבו במסע רצח נגד קהילות יהודיות, בעיקר באזורי פרנקוניה, בוואריה ואוסטריה. בפרעות נפגעו 146 קהילות מתועדות, ושמותיהם של 3,441 נטבחים נרשמו בספר הזיכרונות של קהילת נירנברג. האומדן המקובל לגבי מספר ההרוגים הכולל הוא בין 4,000 ל־5,000, ומלבדם היו פצועים, עקורים, ומשפחות שנשארו בחוסר כל בשל הנזק הכבד לרכוש.
הקהילה הראשונה שהושמדה הייתה רוטינגן, ב־20 באפריל 1298 (ז' באייר), מיד לאחר העלילה. מאוחר יותר נטבחו יהודי וירצבורג (י"ג באב, כאלף נפשות), במברג, יהודי היילברון (י"ב בחשוון ה'נ"ט) וקהילות אחרות. במהלך מעשי הטבח, נאלצו רבים מהיהודים לבחור בין המרת דת לבין מוות. בתיאורים מזוועות הטבח מתוארות נשים שקפצו למדורות אש עם ילדיהן, לאחר שבחרו שלא להמיר את דתן.
ברוטנבורג על הטאובר, הותקפה הקהילה בי"ד בתמוז, ופעם נוספת בח' באב. הפעם השלישית הכריתה את הקהילה לחלוטין בי' באב–י"ב באב. מסופר כי שורדי ההתקפה בח' באב נמלטו למבצר העירוני וניסו להתגונן, אך לאחר מספר ימי מצור הוכנעו ונשרפו באש. בקינות שנכתבו על המאורע נאמר כי ההרוגים הלכו אל האש בשירה ובריקודים. בין ההרוגים בקהילה זו היה רבי מאיר הכהן מרוטנבורג (בעל הגהות מיימוניות). כיום ישנה בגן העירוני ברוטנבורג אנדרטה לזכר הפרעות.
קהילה מפורסמת נוספת שנטבחה הייתה קהילת נירנברג, ב־1 באוגוסט (כ"ב באב) באותה שנה. בקהילה זו כיהן רבי מרדכי בן הלל כרב וכראש ישיבה, ואף הוא נרצח עם אשתו זלדה וחמשת ילדיו, מה שהשאיר את הקהילה ללא רועה. בקהילה זו נמסר שנהרגו 628 יהודים.
באופן יוצא דופן, בערים רגנסבורג ואאוגסבורג מנעו בני העיר מחילותיו של רינדפלייש לטבוח ביהודים.
הפרעות נסתיימו בתחילת חורף ה'נ"ט, לאחר שרינדפלייש הושם במאסר, וראשו נערף על ידי הקיסר אלברכט האוסטרי, שחשש מהתלהטות הרוחות ומאיבוד רסן השלטון. פרעות אלו מציינות את תחילת ההתמוטטות של המרכז היהודי באשכנז בימי הביניים.
באותה העת נכתבו בקהילות המקומיות קינות רבות המתארות את חורבנן של אותן קהילות. יש הסוברים כי תענית כ' בסיוון חוּדשה כיום צום עם אמירת סליחות וקינות לזכר אותם מאורעות.
לקריאה נוספת

חיים ביינארט, אטלס כרטא לתולדות עם ישראל בימי הביניים, ירושלים: הוצאת כרטא, 1974, עמ' 46–47.
שמעון ברנפלד, ספר הדמעות, חלק ב (ברלין: הוצאת אשכול, תרפ"ד), עמ' לג ואילך, באתר אוצר החכמה.
פנקס קהילת נירנבורג, כתב יד עם תיאור של עשרות קהילות שנעקרו ועם שמות של אלפים אנשים נשים וטף שנהרגו.
הערות שוליים

↑  ספר הדמעות: כרך שני: מזמן גזרת רינדפלייש עד שרפת האנוסים באנקונה / שמעון ברנפלד - פרויקט בן־יהודה, באתר benyehuda.org
↑  פרעות רינדפלייש, באתר סגולה
↑  Remembering: Rindfleish massacres of 1298, The Jerusalem Post | JPost.com, ‏2023-04-22 (באנגלית אמריקאית)
↑  חיים ביינארט, אטלס כרטא לתולדות עם ישראל בימי הביניים, עמ' 46–47.
↑  Jonathan Frankel‏, The Fate of the European Jews, 1939-1945: Continuity or Contingency?, הוצאת אוניברסיטת אוקספורד‎, 1998, עמ' 22.
↑  במקורות אחרים מופיעים אומדנים גבוהים בהרבה: עשרים אלף יהודים או אף מאה אלף יהודים.
↑  רוטנבורג על הטאובר ופרעות רינדפלייש 1298, באתר למטייל.
↑  שנקבעה במקורה לזכר עלילת הדם בבלואה והשתכח ברבות השנים.
↑  יצחק אלפסי, מועדי קודש, עמוד 333.
כפניים (סרטנים)

| כפניים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
על־מחלקה:: Multicrustacea
מחלקה:: סרטנים עילאיים
סדרה:: מעשירי רגל
תת־סדרה:: Pleocyemata
משפחה:: כפניים
שם מדעי
 Scyllaridae

כפן גושמני
כְּפָנִיִּים המכונים גם מחושתניים (שם מדעי: Scyllaridae) היא משפחה של מעשירי רגל ימיים הקרובים ללובסטרים וללובסטרים הקוצניים והם חיים בימים טרופיים.
אורכם של סרטנים אלה מ-40 מ"מ ל-50 ס"מ והם בעלי גוף מגוש, שריון גדול ועיניים גדולות ובעיקר צבתות גדולות מעוגלות הקרובות לראש. ישנם כמה מחושים ליד הראש והלסתות קטנות. ללובסטרים אלה ישנם 10 רגליים.
הם חיים במדורים היבשתיים עד לעומק 500 מ' ונעים על פני הקרקעית באיטיות. רבים מהם חיים בים התיכון. הם ניזונים מרכיכות ימיות שונות, סרטנים אחרים, תולעים רב-זיפיות וקווצי עור.
מיון

| 0 | 1 | 2 |
| --- | --- | --- |
|  משפחה כפניים (Scyllaridae) תת-משפחה Scyllarinae סוג Acantharctus  סוג Antarctus  סוג Antipodarctus  סוג Bathyarctus  סוג Biarctus  סוג Chelarctus  סוג Crenarctus  סוג Eduarctus  סוג Galearctus  סוג Gibbularctus  סוג Petrarctus  סוג Remiarctus |  סוג Scammarctus  סוג Scyllarella - נכחד  סוג כפנית (Scyllarus)  תת-משפחה Arctidinae סוג Arctides  סוג כפן (Scyllarides) - בו כפן גושמני  תת-משפחה Ibacinae סוג Evibacus  סוג Ibacus  סוג Parribacus  תת-משפחה Theninae סוג ומין יחיד Thenus orientalis  סוג Palibacus - נכחד |  |
הערות שוליים

↑  https://www.dafni.com/crustacea/Scyllaridae.htm
| --- | --- |
בקרת זהויות :  NLI: 987007544026005171
שמעון פרץ (ראש מועצה)

ערך זה עוסק בראש מועצה. אם התכוונתם לאישים נוספים בשם זה, ראו .
שמעון פרץ (נולד ב-1 באפריל 1966) הוא פוליטיקאי ישראלי המכהן כראש המועצה המקומית מיתר.
ביוגרפיה

פרץ גדל בבאר שבע ולמד בתיכון מקיף א' בעיר. התגייס לתפקיד לוחמה בגולני, עבר קורס קצינים ושימש במגוון תפקידי קצונה, בין השאר כמפקד מחלקה בבה"ד 1, סגן מפקד גדוד בגולני, וכקצין אגף המבצעים של עוצבת הגליל. פרץ השתחרר משירות צבאי בדרגת סגן אלוף ולאחר מכן המשיך בשירות הביטחון הכללי.
נבחר לראשונה למועצת מיתר בבחירות המקומיות ב-2013. בבחירות 2018 התמודד לראשות המועצה וזכה במירב הקולות, אך הפסיד בסיבוב השני לשמעון מזוז. פרץ כיהן כראש האופוזיציה והסתכסך משפטית עם ראש המועצה.
לקראת הבחירות המקומיות ב-2024 הכריז על מועמדותו לראשות המועצה בראשות סיעת "ביחד", וגבר על ראש המועצה המכהן מזוז ומועמדים נוספים, כשהוא מקבל כ־42% מהקולות.
ביוגרפיה > חיים אישיים

פרץ הוא בוגר תואר ראשון בכלכלה ובסוציולוגיה מאוניברסיטת בר-אילן ובעל תואר שני בביטחון לאומי ומדעי המדינה מאוניברסיטת חיפה.
נשוי ואב לארבעה.
הערות שוליים

↑  "הגיע הזמן אחרי 10 שנים, שנעצור ונעשה סדר": החזון של שמעון פרץ לראשות מיתר, באתר www.b7net.co.il
↑  יעקב לוי, דם רע במועצת מיתר: ראש המועצה תובע מראש האופוזיציה 770 אלף שקל, באתר mynet‏ באר שבע, 8 בדצמבר 2020
↑  הבחירות בנגב: אכזבה לרוביק דנילוביץ' במועצה, ארז בדש ושמעון פרץ ניצחו בעומר ומיתר, באתר רדיו דרום, ‏28 בפברואר 2024
קאנטרי רוק

| --- | --- |
 מקורות סגנוניים:  רוק • קאנטרי
 מקורות תרבותיים:  סוף שנות ה-1960 ותחילת שנות ה-1970, דרום ארצות הברית ומערב ארצות הברית
 מוצא:  ארצות הברית 
 נגזרות:  רוק שורשי • רוק דרומי • הארטלנד רוק • קאופאנק • קאנטרי אלטרנטיבי
 נושאים קרובים
 קאנטרי פולק • קאנטרי פופ • קאנטרי מתקדם • אאוטלאו קאנטרי • מוזיקת קאנטרי בטקסס
 
קאנטרי רוק (בעברית: Country rock) הוא סוגה מוזיקלית הממזגת מוזיקת רוק וקאנטרי. הוא פותח בידי אמני רוק שהחלו להקליט אלבומי קאנטרי בסוף שנות ה-60 ותחילת שנות ה-70 ושילבו נגיעות מסוימות של רוק. הם הקליטו אלבומי ושירי רוק תוך שימוש בנושאי קאנטרי, סגנונות קוליים וכלי נגינה נוספים, בעיקר גיטרת פדל סטיל (אנ').
מוזיקת קאנטרי רוק אופיינה עם אמנים כמו באפלו ספרינגפילד, מייקל נסמית' (אנ'), בוב דילן, ניטי גריטי דירט בנד (אנ'), הבירדס, The Flying Burrito Brothers ו-International Submarine Band. היא זכתה לפופולריות הגדולה ביותר שלה בשנות ה-70, כאשר אמנים כמו אמילו האריס, האיגלס, New Riders of the Purple Sage, לינדה רונסטאדט, ליטל פיט (אנ'), פוקו (אנ'), Charlie Daniels Band ו-Pure Prairie League.
הערות שוליים

1 2  V. Bogdanov, C. Woodstra and S. T. Erlewine, All Music Guide to Rock: The Definitive Guide to Rock, Pop, and Soul (Backbeat Books, 3rd ed., 2002), p. 1327.
↑  Gram Parsons: the father of country rock lives again – July 1999, www.countrystandardtime.com
↑  "Buffalo Springfield | Rock & Roll Hall of Fame"
| תת סוגות של מוזיקת קאנטרי |
| --- | --- | --- |
|  | קאנטרי אלטרנטיבי • קאנטרי אוסטרלי • צליל בייקרספילד • בלוגראס • קאנטרי פולק • קאנטרי פופ • קאנטרי רוק • קאנטרי ראפ • קאנטרי סול • הונקי טונק • צליל לאובוק • צליל נאשוויל • נאו קאנטרי מסורתי • אאוט לאו קאנטרי • פרוגרסיב קאנטרי • מוזיקת רד דירט • רוקבילי • וסטרן סווינג • טקסס קאנטרי |  |
| רוק |
| --- | --- |
בלוז רוק • גלאם רוק • גראנג' • פולק רוק • רוק אינסטרומנטלי • רוק אלטרנטיבי • הארד רוק • רוק גותי • רוק מתקדם • רוק פסיכדלי • רוק קל • רוק דרומי • סטונר רוק • רוק קלאסי • פופ רוק • פאנק רוק • קאנטרי רוק 
סצנות אזוריות
בריטפופ • הגל החדש של ההבי מטאל הבריטי • רוק ישראלי • רוק ברזילאי
סגנונות מהם נוצר הרוק: זרמים שיצאו מתוך הרוק
מוזיקת קאנטרי • בלוז • רוק אנד רול: הבי מטאל • פאנק
ערכים נוספים
פופ • להקות רוק
תסביב שחלה

| --- | --- |

 תחום:  gynecologic oncology 
 מיקום אנטומי:  שחלה 
 קישורים ומאגרי מידע
 MeSH:  D000082843
 סיווגים
 ICD-10:  N83.5 
 ICD-11:  GA18.5 
 
שחלה וכלי הדם מסביבה
תסביב שחלה (באנגלית: Ovarian Torsion, בקיצור: OT) הוא מצב בו השחלה מסתובבת סביב צירה כך שמתרחשת חסימה של עורק השחלה או הוריד.
אפידמיולוגיה

תסביב שחלה מהווה כ-3% ממצבי חירום גינקולוגיים. השכיחות של תסביב השחלה בקרב נשים בכל הגילאים הוא 5.9 לכל 100,000 נשים, והשכיחות בקרב נשים בגיל הפריון (15–45 שנים) 9.9 לכל 100,000 נשים. ב-70% מהמקרים, היא מאובחנת אצל נשים בגילאים בין 20 ו-39 שנים. הסיכון הוא גדול יותר במהלך ההריון וגיל המעבר. גורמי הסיכון כוללים התארכות של הרצועה השחלתית, שחלות מוגדלות פתולוגית (יותר מ-6 ס"מ), גושים או ציסטות בשחלה, וגופיף צהוב מורחב במהלך ההריון.[דרוש מקור]
הסתמנות קלינית

נשים עם תסביב שחלה לעיתים קרובות חוות התפרצות פתאומית של כאב חד, בדרך כלל חד צדדי, ובאזור בטן תחתונה. ב-70% מהמקרים הקליניקה מלווה בבחילות ובהקאות. השימוש באולטרסאונד דופלר לאבחון מועדף. עם זאת, זרימת דופלר לא תמיד חסרה בתסביב. אבחנה סופית נעשית לעיתים קרובות בחדר הניתוח.
פתופיזיולוגיה

התפתחות מסת השחלות קשורה להתפתחות של תסביב. בשנים של הרבייה, התפתחות קבועה של ציסטות מהגופיף צהוב, הן גורם סיכון עבור תסביב. השפעת המסה של גידולים בשחלות גם הוא סיבה נפוצה לפיתוח תסביב. תסביב שחלה מתרחש בדרך כלל יחד עם תסביב של החצוצרות, על המשטח המשותף ביניהם, מלא כלי דם, סביב הרצועה הרחבה של הרחם. אף על פי כן, במקרים נדירים, השחלה מסתובבת סביב המזובריום (חלק של הרצועה הרחבה של הרחם עליה נתלים השחלות) או החצוצרות מסתובבות סביב המזוזלפינקס (חלק מעט גבוה יותר של הרצועה רחבה). ב-80%, פיתול יקרה באופן חד צדדי, עם נטייה קלה יותר להיווצרות מימין.
אבחנה

תסביב שחלה הוא מצב קשה לאיבחון רפואי במדויק, ניתוח נעשה פעמים רבות טרם ביצוע אבחנה סופית. מחקר גינקולוגי שנערך, הראה כי אבחנה טרום ניתוחית הוכחה כנכונה ב-46% מהמקרים. אולטרא-סאונד שחלות היא בדיקת הבחירה לשם אבחנה מהימנה של המצב הרפואי. ירידה או מחסור בזרימת דם בבדיקת דופלר שחלתית מסתמן להיות מאבחן טוב של תסביב שחלה. נשים עם זרימת דם נמוכה ופתולוגית יותר נוטות לאיבחון כסובלות מתסביב שחלה. נתוני זרימה ספציפיים בדופלר יכללו:
זרימת דם מועטה או חסרה בכלל בוורידי השחלה. תסמין שכיח בתסביב שחלה.
חוסר זרימת דם בעורקי השחלה. פחות שכיח מהמצב בוורידים.
חוסר או הפיכה של זרימה דיאסטולית.
זרימת דם נורמלית בכלי הדם אינה מספקת כדי לשלול תסביב שחלה וזאת בשל זרימת הדם לאזור אשר מגיעה משני מקורות - עורקי השחלה והעורקים הרחמיים.
טיפול

טיפול ניתוחי לתסביב שחלה כולל לפרסקופיה להתרת התסביב ולעיתים אף לביצוע קיבוע של השחלה שעשויה להסתובב בשנית. במקרים חמורים בהם ניתקת זרימת הדם לשחלות לתקופת זמן משמעותית עלול להתפתח נמק באזור. במקרים אלו אין מניעה אלא להסיר בניתוח את השחלה.
ראו גם

שחלה
תסביב אשך - מצב רפואי דומה המתרחש במערכת הרבייה הגברית.
לקריאה נוספת

Gray's Anatomy for Students - 3rd Edition
Houry, D., & Abbott, J. T. (2001). Ovarian torsion: a fifteen-year review. Annals of emergency medicine, 38(2), 156-159.
Peña, J. E., Ufberg, D., Cooney, N., & Denis, A. L. (2000). Usefulness of Doppler sonography in the diagnosis of ovarian torsion. Fertility and sterility, 73(5), 1047-1050.
הערות שוליים

↑  נתונים אפידימיולוגיים לשכיחות היארעות של תסביב שחלה
↑  Peña, Joseph E; Ufberg, David; Cooney, Nancy; Denis, André L (2000). "Usefulness of Doppler sonography in the diagnosis of ovarian torsion". Fertility and Sterility. 73 (5): 1047–50. doi:10.1016/S0015-0282(00)00487-8. PMID 10785237.
↑  "Diagnosis of ovarian torsion by three-dimensional power Doppler in first trimester of pregnancy". J. Obstet. Gynaecol. Res. 34 (2): 266–70. באפריל 2008. doi:10.1111/j.1447-0756.2008.00768.x. PMID 18412795. {{cite journal}}:  (עזרה)
↑  Tintinalli, Judith (2004). Emergency Medicine. McGraw Hill Professional. p. 904. ISBN 978-0-07-138875-7.
↑  Bar-On, Shikma; Mashiach, Roy; Stockheim, David; Soriano, David; Goldenberg, Motti; Schiff, Eyal; Seidman, Daniel S. (2010), "Emergency laparoscopy for suspected ovarian torsion: are we too hasty to operate?". Fertility and Sterility
1 2  נתונים והסבר על בדיקות דימות לתסביב שחלה
↑  תסביב שחלה. האם לקבע או לא לקבע?
↑  תיאור מקרה של נערה טרם גיל ההתבגרות עם תסביב שחלה נמקי
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מהומת אלוהים

|  מידע כללי |
| --- | --- |
 מאת:  סם האריס 
 שפת המקור:  אנגלית 
 סוגה:  מסה 
 נושא:  דת 
 הוצאה
 הוצאה:  ו. ו. נורטון אנד קומפני 
 מקום הוצאה:  ארצות הברית 
 תאריך הוצאה:  2004 
 סדרה
 הספר הבא:  מכתב לאומה נוצרית 
 
מהומת אלוהים: דת, טרור ועתיד התבונה (במקור: The End of Faith) הוא ספר משנת 2004 מאת סם האריס, הנוגע לדת מאורגנת, ההתנגשות בין אמונה דתית למחשבה רציונלית, ובעיית חוסר הסובלנות המתואמת עם פונדמנטליזם דתי.
האריס החל לכתוב את הספר במהלך מה שהוא תיאר כתקופה של "אבל קולקטיבי ותדהמה" בעקבות פיגועי 11 בספטמבר (2001). באותה תקופה הוא היה בן 34, בוגר תואר שני במדעי המוח הספר כולל ביקורת כללית על כל אמונה דתית.
הספר פורסם ב-11 באוגוסט 2004, והוא זכה בפרס PEN /Martha Albrand עבור ספרי עיון ראשון בשנה שלאחר מכן. המהדורה בכריכה רכה יצאה לאור באוקטובר 2005. באותו חודש הוא נכנס לרשימת רבי המכר "של הניו יורק טיימס" במקום הרביעי, ונשאר ברשימה במשך 33 שבועות. הספר תורגם לעברית בשנת 2006 ויצא לאור בהוצאת עברית.
בתגובה לביקורת ומשוב בנוגע לספר, כתב האריס את "מכתב לאומה הנוצרית" שנתיים לאחר מכן.
תגובות וביקורת > ביקורת חיובית

בביקורת הספר ב"אינדיפנדנט ", יוהאן הארי היה חיובי ברובו, ותיאר את הספר כ"ניסיון אמיץ, אגרופני להרוס את החומות המבודדות כיום אנשים דתיים מביקורת".
ביקורות חיוביות אחרות הגיעו מנטלי אנג'יר, דניאל בלו, וסטפני מריט .
ריצ'רד דוקינס שיבח את הספר. לדבריו אין הרבה סיכוי שהספר ישכנע אנשים דתיים כמו שהוא יעורר את המודעות של אתאיסטים אינטליגנטים. לדבריו הספר יכול לתת אומץ לאתיאסטים בארצות הברית "לצאת מהארון".
תגובות וביקורת > ביקורת שלילית

בביקורת עבור Free Inquiry, העורך תומאס וו. פלין טען שהאריס איפשר לטיעון שלו להעיב על ידי הפוליטיקה האישית שלו ועל ידי השימוש שלו בשפה רוחנית. האריס תיאר מאוחר יותר את הביקורת של פלין כ"מעורבת, מטעה ובסופו של דבר מעצבנת".
סקירה נוספת של דייוויד בולטון עבור New Humanist תיארה את הספר כמכיל "הפשטות יתר מדהימות, הגזמות והתעלמות".
ביקורות שליליות של נוצרים כללו את אלה של ר' אלברט מוהלר ג'וניור עבור The Christian Post, ומת'יו סימפסון עבור Christianity Today. מדלן באנטינג ((אנ')), שכותבת ב"גרדיאן", מצטטת את האריס כאומר ש"כמה דעות דתיות הן כל כך מסוכנות שאולי זה אפילו מוסרי להרוג אנשים בגלל שהאמינו להן". באנטינג מעירה, "זה נשמע בדיוק כמו הטיעון שהועלה על ידי מי שניהלו את האינקוויזיציה".
כשהיא מצטטת את אותו קטע, שואלת התאולוגית קתרין קלר, "האם יש הצעה מסוכנת יותר מזו?" היא טוענת שהאנטי סובלנות שהקטע מייצג "תפרק" את החומה הג'פרסונית בין הכנסייה למדינה.
תגובות וביקורת > תגובה

המהדורה בכריכה רכה של "מהומת אלוהים", שפורסמה ב-2005, הכילה המשך חדש שבו הגיב האריס לחלק מהביקורות הפופולריות יותר שקיבל מאז הפרסום. החיבור שלו "תגובה למחלוקת" הבהיר גם את ההקשר של קטע מטריד לכאורה בו התכוון למקרים מאוד ספציפיים כמו זה של מחבל הפועל ממניעים דתיים, שבהם הניסיון להרוג מחבל רצחני יהיה בעצם הרג מישהו בגלל האמונה הדתית שלו, לפיה יש להרוג את הכופרים באמונה הספציפית בה הוא מחזיק.
ראו גם

ביקורת על הדת
הקרב על המערב
יש אלוהים?
הערות שוליים

↑  Adler, Jerry. "The New Naysayers", Newsweek, 2006.
↑  "End of Faith press release" (PDF). samharris.org. אורכב מ-המקור (PDF) ב-27 בפברואר 2005. נבדק ב-27 בפברואר 2005. {{cite web}}:  (עזרה)
↑  PEN American Center, 2005. "The PEN/Martha Albrand Award for First Nonfiction (אורכב 21.05.2006 בארכיון Wayback Machine)."
↑  Sunday Book Review, 2005-07. New York Times.
1 2 3 4  Daniel Blue, 2004. "A fear of the faithful who mean exactly what they believe." San Francisco Chronicle.
↑  "A Year After Iraq War - Mistrust of America in Europe Ever Higher, Muslim Anger Persists". Survey reports. The Pew Research Center. 2004. נבדק ב-2006-06-25.
↑  "Bin Laden more popular with Nigerian Muslims than Bush". News. Daily Times of Pakistan. 2003. נבדק ב-2006-06-25.
↑  Johann Hari, 2005. "The sea of faith and violence." The Independent.
↑  Natalie Angier, 2004. "Against Toleration." The New York Times.
↑  Stephanie Merritt, 2005. "Faith no more." The Observer.
↑  Richard Dawkins, 2005. "Coming Out Against Religious Mania." The Huffington Post.
↑  Tom Flynn, 2005. "Glimpses of Nirvana." Free Inquiry, volume 25 number 2.
↑  Sam Harris, 2005. "Rational Mysticism." Free Inquiry, volume 25 number 6.
↑  David Boulton, 2005. "Faith kills." New Humanist, volume 120 number 2.
↑  "Response to Controversy", samharris.org.
אנס א-זרורי

אנס א-זרורי (בערבית: أنس الزروري, בתעתיק מדויק: אנס אלזרורי; נולד ב-7 בנובמבר 2000 במכלן שבבלגיה) הוא כדורגלן מרוקאי-בלגי המשחק בעמדת קשר הכנף בקבוצת לאנס ובנבחרת מרוקו.
קריירת מועדונים

א-זרורי גדל במחלקת הנוער של זולטה ורכם. הוא החל את הקריירה המקצוענית שלו בלומל יונייטד מליגת המשנה הבלגית.
ב-1 בפברואר 2021 חתם א-זרורי בשרלרואה מליגת העל הבלגית, והושאל בחזרה ללומל יונייטד.
ב-30 באוגוסט 2022 חתם א-זרורי על חוזה לארבע עונות בברנלי מהפוטבול ליג צ'מפיונשיפ. ב-13 בספטמבר ערך את הופעת הבכורה שלו במועדון, בתיקו 1-1 נגד פרסטון נורת' אנד במסגרת המחזור העשירי בליגה לעונת 2022/2023. ב-15 באוקטובר הבקיע את שער הבכורה שלו בנבחרת, בניצחון 0–4 על סוונסי סיטי במסגרת המחזור ה-15 בליגה.
קריירה בינלאומית

א-זרורי נכלל בסגל נבחרת מרוקו לטורניר מונדיאל 2022, על-אף שלא ערך הופעות במדי הנבחרת עד למועד הזימון.
ב-17 בנובמבר 2022 ערך א-זרורי את הופעת הבכורה שלו בנבחרת מרוקו, בניצחון 0–3 על נבחרת גאורגיה במשחק ידידות לקראת מונדיאל 2022.
הערות שוליים

↑  Anass Zaroury versiert transfer naar Charleroi (maar blijft nog even in Lommel) באתר Proximus, ‏ 1 בפברואר 2021 (בהולנדית)
↑  ZAROURY IS A CLARET באתר הרשמי של ברנלי, 30 באוגוסט 2022 (באנגלית)
↑  السيد وليد الركراكي يوجه الدعوة لانس زروري للمشاركة في كاس العالم באתר הרשמי של פדרציית הכדורגל המרוקאית המלכותית, 16 בנובמבר 2022 (בערבית)
| נבחרת מרוקו – מונדיאל 2022 (מקום רביעי) |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי | מרוקו |
גינוואן

גִינוֹוָאן (ביפנית: 宜野湾市) היא עיר במחוז אוקינאווה, יפן. בשנת 2024 נאמדה אוכלוסיית העיר בכ-100,319 תושבים, עם 47,490 בתי אב וצפיפות אוכלוסייה של 5,142 אדם לקילומטר רבוע. השטח הכולל של העיר הוא 19.51 קילומטר רבוע. העיר גובלת בערים צ'טאן ממערב, אוקינאווה סיטי מצפון, יוראסוי מדרום ונישיהארה ממזרח.
מחוז גינוואן שעל בסיסו הוקמה העיר, נוסד בשנת 1671, על ידי איחוד של 14 כפרים ממחוזות: יוראסוי (Urasoe), נאקאגוסקו (Nakagusuku) וצ'טאן (Chatan). לאחר סיום הפיאודליזם ב-1879, הפך המחוז למרכז פוליטי, כלכלי וחינוכי לאחר שהוקמו בו מרכזי ממשל.
במהלך מלחמת העולם השנייה נפגעה העיר קשות, ומחנה פליטים הוקם בחלקה של העיר שלא נפגע - אזור נודאקה (Nodake). אזור זה הפך למרכזו של שיקום העיר לאחר המלחמה. מצד שני, חלקים גדולים של העיר הופקעו על ידי הצבא האמריקאי, מחזקים את מעמדה של העיר כבסיס אמריקאי, כאשר עד היום נמצא במרכזה בסיס מרכזי של חיל הנחתים.
העיר למעשה אוחדה מחדש ב-1 ביולי 1962 והיא מנוהלת על ידי חבר נבחרים המורכב מ-28 אנשים. לגינוואן שני מוקדי משיכה לתיירים והם הריסות מבצרים שהושמדו כליל במלחמת העולם השנייה.
בעיר שוכנת אוניברסיטת אוקינאווה.
הערות שוליים

↑  人口動態|宜野湾市, www.city.ginowan.lg.jp (ביפנית)
↑  יחס: גינוואן (4556087), באתר OpenStreetMap, ‏2024-07-07
1 2  宜野湾市の概要|宜野湾市, www.city.ginowan.lg.jp (ביפנית)
↑  Home, www.mcasfutenma.marines.mil
| --- | --- |
בקרת זהויות :  NLI: 987007559550605171  CiNii: DA15945466  LCCN: n77007325  MusicBrainz: a9abb1ff-bbad-4b28-b86c-5246d6498947  NDL: 00279067  VIAF: 138349749   WorldCat (עם VIAF): 138349749 
ערך זה הוא קצרמרבנושא יישובים ביפן. אתם מוזמנים לתרום לוויקיפדיה ו.
ג'יימס מונרו

ערך זה עוסק בנשיא ארצות הברית. אם התכוונתם למזרחן אמריקאי, ראו .
ג'יימס מונרו (באנגלית: James Monroe‏; 28 באפריל 1758 – 4 ביולי 1831) היה נשיאה החמישי של ארצות הברית בשנים 1817–1825, הנשיא האחרון שהיה מהאבות המייסדים של ארצות הברית.
לחם במלחמת העצמאות האמריקנית ונפצע בקרב טרנטון. למד משפטים אצל תומאס ג'פרסון ואחר כך שירת כציר בקונגרס הקונטיננטלי. היה אחד הצירים האנטי-פדרליסטים בוועידה של מדינת וירג'יניה שנועדה לאשרר את חוקת ארצות הברית והתנגד לחוקה המוצעת, בטענה שהיא נותנת כוח רב מדי לממשל המרכזי. ב-1790 נבחר לכהן כסנאטור בקונגרס האמריקאי הראשון. צבר ניסיון כמושל מדינת וירג'יניה, ומעמדו גבר כשכדיפלומט בצרפת, עזר לנסח את הסכם רכישת לואיזיאנה ב-1803. שירת כמזכיר המדינה וכמזכיר המלחמה במהלך מלחמת 1812, תחת הנשיא ג'יימס מדיסון.
ב-1816 נבחר לנשיאות ארצות הברית. כנשיא, הוא קנה את פלורידה מספרד בהסכם אדמס-אוניס וארצות הברית התרחבה מחוף האוקיינוס האטלנטי אל חוף האוקיינוס השקט כשכבשה יחד עם בריטניה את אורגון. הלאומיות האמריקאית גברה, ונוצר "עידן הרגשות הטובים", שנמשך עד בהלת 1819 ופשרת מיזורי שחילקה את המדינה ב-1820. מונרו נבחר מחדש ב-1820 כמעט פה אחד.
תמך בתנועת החזרה לאפריקה - הקמת מושבות באפריקה לעבדים משוחררים, שלבסוף הפכו לליבריה. בירתה, מונרוביה, נקראת על שמו. ב-1823, הכריז על התנגדותה של ארצות הברית לכל מעורבות אירופאית במדינות אמריקה, שהפכה לדוקטרינת מונרו, צעד שהנחה את מדיניות החוץ האמריקאית במשך כמאה שנים.
ראשית חייו

ג'יימס מונרו נולד ב-28 באפריל 1758, בבית הוריו בווירג'יניה. האתר נודע כיום כ"היכל מונרו" ומוכר כאתר מורשת לאומי מאז 1979. אביו ספנס (1727–1774) היה בעל מטעים ונגר משגשג. אמו, אליזבת ג'ונס (1730–1774), נישאה לספנס ב-1752 ונולדו להם כמה ילדים.
סב-סבו מצד אביו, פטריק אנדרו מונרו, היגר לאמריקה מסקוטלנד באמצע המאה השבע-עשרה. ב-1650 רכש שטח אדמה במחוז וירג'יניה. הוא היה ממוצא של הוגנוטים.
ראשית חייו > חינוך

בין גילאי אחת עשרה לשש עשרה למד מונרו בביתו עם אמו אליזבת, ולאחר מכן למד באקדמיה העירונית. הוא היה תלמיד מצטיין, ולמד לטינית ומתמטיקה. ג'ון מרשל, שהיה נשיא בית המשפט העליון של ארצות הברית, למד איתו.
לאחר מות אביו ב-1774, ירש מונרו את המטע ואת העבדים, ונכנס אל מעמד בעלי המטעים השליט בווירג'יניה. הוא היה בן שש עשרה, והחל מערכת יחסים קרובה עם דודו, השופט האזורי. באותה השנה, החל ללמוד בקולג', שם רוב התלמידים התלהבו מהרעיון של מרד כנגד המלך ג'ורג' השלישי.